Daškesanas

Daškesanas () – miestas ir savivaldybė vakarų Azerbaidžane. Daškesano rajono administracinis centras. 10 700 gyventojų (2013 m. duomenys). Įsikūręs kalnuotoje vietovėje. Per miestą teka Koškarčajus. Nutolęs 36 km į pietvakarius nuo Gendžės ir 397 km į vakarus nuo Baku. Miestas yra padalintas į tris dalis.

Regionas turtingas gamtos ištekliais. SSRS laikais buvo išgaunamas geležies akmuo, aliuminis, kobaltas, marmuras, kt.

Viduramžiuose, armėnų gyvenvietė vadinta Karhat.

Azerbaidžano miestai